《泊旧忠州寻白乐天陆宣公旧治 其一》
清代·朱樟

香山居士无遗迹，句引诗人泊水涯。只有风前雌蝶喜，东坡曾见旧栽花。

作者简介：浙江钱塘人，字亦纯，又字鹿田，号慕巢，晚号灌畦叟。康熙三十八年举人，历官四川江油知县、山西泽州知州。少时从学于毛奇龄，颇为所赏。官蜀中十年，取诸书所载及观察所得，著《蜀客馀谭》，另有《观树堂集》。卒年八十。